WikipédiA 

Tagalog nyelv 


A Wikipédiából, a szabad enciklopédiából 


A tagalog vagy filippínó nyelv (wikang 
Tagalog/Pilipino/Filipino) az ausztronéz nyelvcsalád 
maláj-polinéz ágán a Fülöp-szigeteki nyelvek 
csoportjába tartozó agglutináló nyelv. A Fülöp-szigetek 
hivatalos és egyben legfontosabb közvetítő nyelve. 
Anyanyelvként kb. 15 millióan beszélik (1995), 
második nyelvként 70 millió körüli a használóinak 
száma. Több nyelvjárásra oszlik, a sztenderd 
nyelvváltozat alapja a művelt manilaiak táj szólása. A 
nyelvet erős spanyol hatás érte. 

Nyelvi státus és elnevezés 


A szigetország hivatalos nyelve sokáig a spanyol és az 
angol volt, amikor is a nemzetgyűlés 1937-ben 
megalakította a Fülöp-szigeteki Nemzeti Nyelvi 
Intézetet (Surian ng Wikang Pambansa), hogy 
hivatalossá tegyék a nép nyelvét. Két nagyobb 
közvetítő nyelv közül (a másik a szebuano volt) 1941- 
ben a tagalogra esett a választás. A nyelvet az 1946-os 
függetlenség elnyerése után elkezdték használni a 
tömegtájékoztatásban, és kötelező tantárggyá tették az 
iskolákban. Ugyanakkor szükség volt a 
megreformálására is, amivel a nyelvi intézet 
folyamatosan foglalkozott, és megpróbált az idegen 

(spanyol) szavak helyett szóképzéssel saját szavakat 
alkotni. 1959-ben a nevét tagalogról pilipinó ra 
változtatták, kifejezve ezzel az országgal való szoros 
kapcsolatát. 1987-ben az állam hivatalos nyelvévé 
tették, egyben elnevezését „de facto” filipinó ra 
módosították, hogy jobban közelítsen a nemzetközi 
kiejtéshez, illetve a szigetországban élő számos más 
lakos kiejtéséhez is, akiknek a nyelvében létezik az f 
hang. A helyesírást többszöri reform után 1990-ben 
véglegesítették az idegen szavakban és nevekben is 
előforduló betűk ábécébe történő bevezetésével. 

Szókincs 

Szókincse sok idegen elemet tartalmaz. Régebben 
felvett szanszkrit, dravida, arab, illetve kínai 
kölcsönszavakat, a XVI. századi spanyol hódítás óta 
számos spanyol szó honosodott meg. A spanyol 
befolyás annyira erős volt, hogy egyes becslések szerint 
a mai szókincs egyharmad részét spanyol eredetű 
szavak alkotják (köztük nyelvtani elemek is, például a 
para spanyol elöljárószó, vagy a részes esetű sayo - 
„nekem” - személyes névmás második tagja a spanyol 
yo = „én”), és számos Fülöp-szigetekinek spanyol neve 
van. Újabban sok angol szó is bekerült a szókincsébe. 

Érdekesség, hogy mivel - a reformok ellenére - sok 
fogalomnak nincs a nyelvben megfelelője, ezért az 
élőbeszédben ezeket angol (vagy spanyol) szavakkal 
helyettesítik, így sokszor hallani olyat, hogy a mondat 
tagalogul kezdődik, és angolul fejeződik be. 
Gyakorlatilag a nyelvet az angollal keverve használják. 


írás ás kiejtés 


A tagalog nyelvet latin betűkkel írják. A spanyol 
hódítás előtt a baybayin szótagírás volt használatos, 
amely az indiai írásokkal rokon. Hangrendszere nagyon 
egyszerű. Eredetileg mindössze három magánhangzója 
van (a, i, u), az o eleinte csupán az u ejtésváltozata volt 
(most is csak szó végén, illetve egy szótagú szavakban 
fordul elő), majd az e-vel együtt - ami egyébként csak 
kölcsönszavakban szerepelhet - spanyol hatásra került a 
nyelvbe. A mássalhangzók: b, d, g, h, k, /, m, n, ng, p, r, s, t, w, y, és egy általában írásban jelöletlen 
hangszalagzárhang (egy rövid szünetnek felel meg a beszéd közben), általában két magánhangzó között 
fordul elő a kiejtésben. A mássalhangzók közül az ng olyan, mint a magyar hang szó n-je, az s sz-nek felel 
meg (de a sy- és siy- ejtése magyar s), a w olyan, mint az angol want szóban, az y pedig magyar j. Idegen 
szavakban, és nevekben előfordulhatnak még a c, f, j, n, q, v, x, z mássalhangzók is. 



| | Észak-Tagalog dialektusok: Bulacan (Bulacan 

& Nueva Ecija) and Bataan (Bataan & Zambales). 
j | Közép-Tagalog dialektusok: Lagúna ( Lagúna 
& Rizal) and Manila or the Filipinó language 
(Metró Manila). 

| | Dél-Tagalog dialektusok: Batangas (Cavite & 

Batangas), Lubang (Mindoro), and Tayabas 
(Aurora, Camarines Norte, Camarines Sur, & 
Quezon). 

[ | Marinduque dialektusok (Marinduque). 

Source: [2] (http://www.ethnologue.com/show_lan 
guage.asp?code=tgl) 

# A Wikimédia Commons tartalmaz Wikang 
Tagalog/Pilipino/Filipin o té m áj ú 
médiaállományokat. 


Nyelvtan 
























Jellegzetesség, hogy az ige mindig a mondat elején áll, kivétel a tagadómondatban, amikor is a tagadószó 
megelőzi, ettől eltekintve a szórend teljesen szabad. Példa: Hindi ka ba nila bibigyan ng laruan? „Ők nem 
fognak adni neked játékszert?” (szó szerint: „nem - neked - -e - ők - fognak odaadni - -t - játékszer”). 

Az igék személyét és számát nem jelölik. Az igeidőket, valamint a cselekvés jellegét elő- és belragokkal, 
képzőkkel és reduplikációval fejezik ki. 

A főnévi ragok megkülönböztethetik, hogy a főnév határozott-e vagy sem, tulajdonnév vagy köznév, egyes 
vagy többes számú, illetve, hogy milyen szerepet tölt be a mondatban. 

A melléknév állhat a főnév előtt vagy után, és a főnévhez ettől függően a na vagy ng szócskával 
kapcsolódik: ang bahay na malaki vagy ang malaking bahay - „a nagy ház” (ang = alanyi névelő, bahay = 
ház, malaki = nagy, na/ng = birtokos rag). 

A személyes névmásoknak három alakjuk van: alanyeset, birtokos/eszközhatározói eset, valamint 
tárgy/részes eset. A személyes névmások: ako, ikaw, siya, tayo, kami, sila. A birtokos névmásnak különböző 
alakja van attól függően, hogy a főnév előtt vagy után áll. Az egyes számú birtokos névmás főnév előtt: 
akin, iyo, kaniya; főnév után: ko, mo, niya. Példa: Ito ay aklat ko. „Ez a könyv az enyém.” (szó szerint: „Ez 
van könyv enyém.”). 

Nyelvi példák 


Szövegminta 

Idézet az Emberi Jogok Egyetemes Nyilatkozatából: ( me ghallgat (http://www.omniglot.eom/soundfiles/udhr/udhr_tl.m 
p3)) 


Ang lahat ng tao’y isinilang na malaya at pantay-pantay sa karangalan at mga 
karapatan. Sila’y pinagkalooban ng katwiran at budhi at dapat magpalagayan ang 
isa’t isa sa diwa ng pagkakapatiran. 

„Minden emberi lény szabadon születik és egyenlő méltósága és joga van. Az 
emberek, ésszel és lelkiismerettel bírván, egymással szemben testvéri 
szellemben kell hogy viseltessenek.” 


Számok 

Az alábbi táblázat a tőszámneveket mutatja 1-től 10-ig tagalogul és néhány rokon maláj-polinéz nyelven: 


Nyelv 

1 

2 

3 

4 

5 

6 

7 

8 

g 

tagalog 

/sa 

dalawa 

tatlo 

apat 

Urna 

anim 

pito 

walo 

siyam 

sampu 

maláj 

(indonéz) 

satu 

dua 

tiga 

empat 

Urna 

enam 

tujuh 

delapan 

sembilan 

sepuluh 

malgas 

(madagaszkári) 

iray/isa 

roa 

telő 

efatra 

dimy 

enina 

fito 

való 

sivy 

folo 

maori 

tahi 

rua 

toru 

fa 

rima 

ono 

fitu 

waru 

iva 

tekau 

tahiti-hawaii 

tahi 

piti 

toru 

maha 

pae 

ono 

hitu 

va'u 

iva 

ho'e 'ahuru 





Példa társalgásra 

■ Mabuhay! / Magandang umaga/hapon/gabi! - Szia! / Jó reggelt/napot/estét! 

■ Kamusta ka? - Hogy vagy? 

■ Mabuti ako, salamat! - Jól vagyok, köszönöm! 

■ Ano ang pangalan mo? - Mi a neved? 

■ Ang pangalan ko ay Luisa - A nevem Luisa. 

■ Nag-aaral ka ba o nagtatrabaho? - Tanulsz, vagy dolgozol? 

■ Ako ay estudyante sa colegio. - Egyetemi hallgató vagyok. 

■ Magandang makita ka. - Örülök, hogy látlak. 

Források 

■ A világ nyelvel. Fodor István főszerk. Budapest: Akadémiai Kiadó. 1999. ISBN 9630575973 

További irodalom 

■ Tagalog - Ethonlogue.com (http://www.ethnologue.com/show_language. asp?code=tgl) 

■ Tagalog -Omniglot.com (http://www.omniglot.com/writing/tagalog.htm) 

■ Rajki András: Tagalog szótár (https://www.academia.edu/20211382/Magyar-tagalog_szótár) 
(az eléréshez regisztráció szükséges!) 


A lap eredeti címe: „https://hu.wikipedia.org/w/index.php?title=Tagalog_nyelv&oldid=22800414” 


A lap utolsó módosítása: 2020. június 30., 21:10 

A lap szövege Creative Commons Nevezd meg! - így add tovább! 3.0 licenc alatt van; egyes esetekben más módon 
is felhasználható. Részletekért lásd a felhasználási feltételeket. 







